## Pravilnik o polaganju ravnateljskog ispita za ravnatelje srednjih škola i učeničkih domova

### NN 22/1993 (23.3.1993.), Pravilnik o polaganju ravnateljskog ispita za ravnatelje srednjih škola i učeničkih domova

# MINISTARSTVO KULTURE I PROSVJETE

Na temelju članka 48. stavka 7. Zakona o srednjem školstvu ("Narodne
novine", broj 19/92), ministar kulture i prosvjete donosi

## PRAVILNIK

### o polaganju ravnateljskog ispita za ravnatelje srednjih škola i učeničkih domova

I. OPĆE ODREDBE

Članak 1.

Ovim se pravilnikom propisuje program, postupak i način polaganja ravnateljskog
ispita za ravnatelje srednjih škola i učeničkih domova (u daljnjem tekstu:
srednjoškolskih ustanova).

Članak 2.

Ravnateljskim se ispitom provjerava znanje kandidata potrebno za obnašanje
funkcije ravnatelja kao poslovodnog organa i pedagoškog rukovoditelja srednjoškolske
ustanove.

II. PROGRAM RAVNATELJSKOG ISPITA

Članak 3.

Ravnateljski ispit polaže se po Programu ravnateljshog ispita (u daljnjem
tekstu: Program) iz područja:

1. Organizacije i načina rada srednjoškolske ustanove;

2.Pedagoškog rukovođenja i upravljanja srednjoškolskom ustanovom ;

3. Propisa iz područja školstva;

4. Ustrojstva državne vlasti, osnova upravnog i radnog zaltonodavstva;

5. Jednog stranog jezika (engleski, francushi, njemački, mađarski, ruski
i talijanski).

Članak 4.

Sadržaj Programa, popis literature, te rokovi za polaganje ravnateljskog
ispita utvrđuje ministar kulture i prosvjete. Sadriaj Programa, popis literature
i rokovi objavljuju se u "Glasniku" Ministarstva kulture i prosvjete.

III. POSTUPAK I NAČIN POLAGANJA RAVNATELTSKOG ISPITA

Članak 5.

Ravnateljskom ispitu mogu·pristupiti kandidati koji imaju visoku stručnu
spremu i ispunjavaju uvjete za nastavnika prema Zakonu o srednjem školstvu.

Članak 6.

Postupak polaganja ravnateljshog ispita provodi Komisija za polaganje
ravnateljskog ispita Ministarstva kulture I prosvjete (u daljnjem tekstu:
Komisija). " Komisiju imenuje ministar kulture i prosvjete iz reda
istaknutih ·prosvjetnih i pravnih stručnjaka te djelatnika Ministarstva
kulture i prosvjete. Komisija se sastoji od predsjedniha i najmanje tri
člana ispitvača za pojedina područja. Predsjedniku I članovima Komisije
ministar određuje i zamjenike . Komisija ima zapisničara kojeg određuje
predsjednik Komisije.

Članak 7.

Prijavnicu za polaganje ravnateljskog ispita kandidat podnosi Komisiji
najkasnije petnaest dana prije ispitnog roka. Uz prijavnicu se prilaže:

1. diploma u izvorniku ili ovjerena fotokopija diplome;

2. uvjerenje o stečenom pedagoško-psihološkom obrazovanju za kandidate
koji to obrazovanje nisu stekli završavanjem odgovarajućeg studija;

3. potvrda o uplaćenim troškovima ispita.

Članak 8.

Kandidat koji je diplomirao jedan od stranih jezika iz točke 5. članka
3. ovog pravilnika, kao i kandidat koji je položio najmanje III. stupanj
stranog jezika u ustanovi ovlaštenoj za organiziranje tečajeva stranih
jezika oslobađa se polaganja tog dijela ravnateljskog ispita.

Članak 9.

Kandidata koji ispunjava uvjete Komisija izvješćuje omjestu i vremenu
polaganja ispita najkasnije osam dana prije ispitnog roka. Kandidatu koji
ne ispunjava uvjete za polaganje ravnateljskog ispita Komisija o tome dostavlja
obavijest uz povrat dokumentacije.

Članak 10.

Kandidat može odustati od polaganja ispita, ali je dužan o tome pismeno
izvijestiti Komisiju najkasnije pet dana prije polaganja ispita. Ako je
kandidat uredno pozvan na ravnateljski ispit, a ne pristupi mu, niti pravodobno
otkaže polaganje ispita, snosi troškove organiziranja ispita kao da je
pristupio polaganju, te se smatra da nije položio ravnateljski ispit.

Članak 11.

Ravnateljski ispit se sastoji od pismenog i usmenog dijela ispita, a
polaže se po Programu ispita iz članka 3. ovog pravilnlka. O tijeku ispita
vodi se zapisnik, koji potpisuje predsjednik, članovi Komisije i zapisničar.
Ravnateljski ispit se može polagati najviše dva puta.

Članak 12.

U pismenom dijelu ravnateljskog ispita kandidatu se daje na rješavanje
određena tema iz područja utvrđenih točkom 1. i 2. Programa. Pismeni dio
ispita traje četiri sata. Za vrijeme pismenog dijela ravnateljskog ispita
kandidat se može koristiti tekstom propisa iz područja školstva koji nemaju
komentar ili obrazloženja. Pismenu radnju kandidata pregleda predsjednik
ili jedan od članova Komisije kojeg on ovlasti, o čemu Komisiji podnosi
mišljenje. Ako Komisija negativno ocijeni pismenu radnju, kandidat ne može
pristupiti usmenom dijelu ravnateljskog ispita i smatra se da nije položio
ispit.

Članak 13.

Na usmenom dijelu ravnateljskog ispita provjerava se znanje kandidata
iz područja propisanih Programom. Član Komisije ima pravo postavljati pitanja
kandidatu iz područja za koje je imenovan ispitivačem.

Članak 14.

Ocjenjivanje kandidata na ravnateljshom ispitu obavlja se komisijski.
Kandidat je položio ravnateljski ispit ako je pismena radnja pozitivno
ocijenjena, te ako je na usmenom dijelu ispita pozitivno ocijenjen iz svih
područja Programa. Svaki od ispitivača posebno predlaže Komisiji uspjeh
kandidata za područje za koje je imenovan ispitivačem. Uspjeh kandidata
iz pismenog dijela ispita i po područjima Programa utvrđuje se većinom
glasova svih članova Komisije. U slučaju ravnomjerne podjele glasova odlučuje
glas predsjednika Komisije. Konačni uspjeh kandidata na ravnateljskom ispitu
ocjenjuje se s ocjenom: "položio" ili "nije položio".
Predsjednik Komisije priopćava kandidatu rezultat polaganja ispita i daje
obrazloženje uspjeha, koji se unosi u zapisnik.

Članak 15.

Kandidat koji je na usmenom dijelu negativno ocijenjen iz jednog područja
Programa nije položio ravnateljski ispit, ali ima pravo na ponovno polaganje
ispita iz tog područja (popravni ispit) u roku koji mu odredi Komisija,
a koji ne može biti dulji od tri mjeseca niti kraći od petnaest dana od
dana polaganja. Kandidat koji ne položi ispit (popravni ispit) iz stavka
I. ovoga članka nije položio ravnateljski ispit.

Članak 16.

Kandidat koji ne položi ravnateljski ispit ne može pristupiti polaganju
ravnateljskog ispita prije isteka roka od tri mjeseca. Kandidatu iz stavka
1. ovoga članka priznaje se položen pismeni dio ravnateljskog ispita kod
ponovnog pristupanja polaganju.

Članak 17.

Kandidatu koji položi ravnateljski ispit izdaje se uvjerenje o položenom
ravnateljskom ispitu. Obrazac uvjerenja iz stavka 1. ovoga članka sastavni
je dio ovog pravilnika.

Članak 18.

Ministarstvo kulture i prosvjete vodi knjigu evidencije o kandidatima
koji su polagali ravnateljski ispit, koji sadrži :

- ime i prezime kandidata,

- datum i mjesto rođenja,

- datum polaganja ravnateljskog ispita,

- postignuti uspjeh na ispitu,

- broj izdatog uvjerenja za kandidata koji je položio ispit,

- popis dokumentacije priložene uz prijavnicu.

Članak 19.

Iznos troškova ravnateljskog ispita i visinu nahnade predsjedniku i
članovima Komisije određuje ministar kulture i prosvjete. Troškove ravnateljskog
ispita snose kandidati. Troškove ravnateljskog ispita može snositi i srednjoškolska
ustanova u kojoj je kandidat zaposlen.

IV. ZAVRŠNE ODREDBE

Članak 20.

Ovaj pravilnik stupa na snagu osmog dana od dana objave u "Narodnim
novinama".

Ministar kulture i prosvjete

**mr. Vesna Girardi-Jrkić, v. r.**

Pravilnik, NN 22/1993-367